62020TO0034_INF
Διάταξη του Γενικού Δικαστηρίου (δεύτερο τμήμα) της 18ης Ιανουαρίου 2021 – Datenlotsen Informationssysteme κατά Επιτροπής
(Υπόθεση T‑34/20)
«Προσφυγή ακυρώσεως – Κρατικές ενισχύσεις – Λύσεις λογισμικού προοριζόμενες για ιδρύματα τριτοβάθμιας εκπαίδευσης – Φορολογικά πλεονεκτήματα και δημόσια χρηματοδότηση – Επίσημη διαδικασία έρευνας – Απόφαση με την οποία τα εφαρμοσθέντα μέτρα χαρακτηρίζονται ως υφιστάμενη ενίσχυση – Πράξη που δεν αφορά ατομικά τον προσφεύγοντα – Δεν υφίσταται κανονιστική πράξη – Απαράδεκτο»
1.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ατομικός επηρεασμός – Κριτήρια – Απόφαση της Επιτροπής που αφορά κρατικές ενισχύσεις και εκδόθηκε κατόπιν της επίσημης διαδικασίας έρευνας – Προσφυγή ανταγωνίστριας επιχείρησης η οποία αμφισβητεί το βάσιμο της απόφασης – Επιχείρηση που δεν αποδεικνύει ότι η θέση της στην αγορά επηρεάστηκε ουσιωδώς – Απαράδεκτο
(Άρθρα 108 §§ 2 και 3 ΣΛΕΕ και 263, εδ. 4, ΣΛΕΕ)
(βλ. σκέψεις 32-34, 44-51)
2.
Προσφυγή ακυρώσεως – Φυσικά ή νομικά πρόσωπα – Έννοια της κανονιστικής πράξης κατά το άρθρο 263, τέταρτο εδάφιο, ΣΛΕΕ – Κάθε πράξη γενικής ισχύος πλην των νομοθετικών πράξεων – Απόφαση της Επιτροπής με την οποία επιτρέπονται φορολογικές απαλλαγές και ετήσιες άμεσες επιδοτήσεις χορηγούμενες δυνάμει πράξεων που στερούνται γενικής ισχύος – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψεις 55, 56, 58, 59, 62-72)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης (ΕΕ) 2020/391 της Επιτροπής, της 20ής Σεπτεμβρίου 2019, σχετικά με το μέτρο SA.34402 – 2015/C (ex 2015/NN) που εφαρμόστηκε από τη Γερμανία υπέρ της Hochschul-Informations-System GmbH (ΕΕ 2020, L 74, σ. 22).
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Η αίτηση παρεμβάσεως της Ομοσπονδιακής Δημοκρατίας της Γερμανίας υπέρ της Ευρωπαϊκής Επιτροπής κατέστη άνευ αντικειμένου.
3)
Καταδικάζει την Datenlotsen Informationssysteme GmbH στα δικαστικά έξοδα.